La Llei 8/2003, de 24 d'abril, de sanitat animal estableix, entre les seves finalitats, la prevenció, la lluita, el control i l'erradicació de les malalties dels animals a través de l'adopció de les mesures sanitàries adequades en funció del risc sanitari, i d'acord amb els coneixements tècnics i científics en cada moment.
La tuberculosi bovina és una malaltia de declaració obligatòria a la Unió Europea i forma part dels programes nacionals d'erradicació de malalties de compliment obligatori regulats en el Reial decret 2611/1996, de 20 de desembre.
Aquests programes, juntament amb els de control i vigilància aprovats, estableixen les mesures que han de dur-se a terme per controlar la malaltia.
Mitjançant la Decisió núm. SANTE/VP/2017/ES/SI2.749855 de la Comissió, de 31 de gener de 2017, es van aprovar els programes anuals i plurianuals i la contribució financera de la Unió per a l'erradicació, el control i la vigilància de determinades malalties i zoonosis presentats per l'Estat espanyol, entre els quals s'aprovava el programa d'erradicació de la tuberculosi bovina per al període comprès entre l'1 de gener de 2017 i el 31 de desembre de 2017.
Per mitjà de la Resolució de 21 de febrer de 2017, de la Direcció General de Sanitat de la Producció Agrària, per la qual es publiquen els programes nacionals d'erradicació, control i vigilància de les malalties dels animals per a l'any 2017 (BOE núm. 55 de 6.03.2017) es va publicar, entre d'altres, el programa d'erradicació de la tuberculosi bovina per a l'any 2017.
L'objectiu final del programa és l'erradicació de la malaltia, considerant com a tal la consecució de no més d'un 0,1% de ramats bovins infectats per any durant 6 anys consecutius i arribar almenys al 99,9% dels ramats com a oficialment lliures durant aquests 6 anys consecutius.
Per això, és necessari continuar amb les reduccions en els nivells de prevalença i incidència en els ramats i d'incidència d'animals, juntament amb l'increment dels ramats qualificats com a T3.
A Catalunya, correspon al Departament d'Agricultura, Ramaderia, Pesca i Alimentació, a través de la direcció general competent en matèria d'agricultura i ramaderia, l'execució dels programes sanitaris d'erradicació de malalties de caràcter obligatori.
Les proves diagnòstiques a tots els bovins majors de 6 setmanes són essencials en el programa de lluita i erradicació de la tuberculosi bovina.
La Unió Europea les estableix com a obligatòries i l'objectiu d'aquest ajut és compensar els ramaders per la realització de les proves.
L'ajut s'adreça a les agrupacions de defensa sanitària (ADS), les quals, com a entitats associatives integrades per ramaders i reconegudes oficialment per l'Administració, constitueixen un element importantíssim en l'execució de les actuacions sanitàries i són les encarregades d'aplicar, sota les instruccions de l'Administració, els programes oficials de prevenció, lluita, control o erradicació de les malalties dels animals.
És per això que el Departament d'Agricultura, Ramaderia, Pesca i Alimentació considera necessari instrumentar aquests ajuts a les ADS per realitzar mitjançant els seus veterinaris les proves diagnòstiques establertes en el programa de lluita i erradicació de la tuberculosi bovina.
Conseqüentment, valorada la conveniència de donar suport al sector boví mitjançant un ajut econòmic, d'acord amb l'article 92 del Text refós de la Llei de finances públiques de Catalunya, aprovat per Decret legislatiu 3/2002, de 24 de desembre, a proposta de la Direcció General d'Agricultura i Ramaderia, i en ús de les atribucions que m'han estat conferides,
Aprovar les bases reguladores dels ajuts destinats a la realització de les proves diagnòstiques del programa d'erradicació de tuberculosi bovina, les quals es publiquen a l'annex 1 d'aquesta Ordre.
Aprovar el procediment de tramitació telemàtica de sol·licituds que figura en l'annex 2, que és obligatori per a les entitats sol·licitants.
Aquests ajuts, cofinançats amb el FEAGA, es tramiten d'acord amb les funcions d'organisme pagador que estableix el Decret 393/2006, de 17 d'octubre, pel qual es constitueix i es regula l'organització i el funcionament de l'organisme pagador dels ajuts finançats pel FEAGA i el FEADER (DOGC núm. 4743, de 19.10.2006).
Barcelona, 20 de juliol de 2017
L'objecte dels ajuts que estableix l'Ordre és compensar les Agrupacions de Defensa Sanitària (ADS) pels costos derivats de la realització de la prova diagnòstica d'intradermoreacció a la tuberculina bovina (IDT) d'acord amb el programa d'erradicació de la tuberculosi bovina per a l'any 2017 a les explotacions bovines de reproducció i a les explotacions bovines d'engreix autoritzades a allotjar més de 10 bovins reproductors.
–2 Entitats sol·licitants i perceptores de l'ajut
2.1 Poden sol·licitar i percebre els ajuts que regula aquesta Ordre les ADS de bestiar boví reconegudes oficialment a Catalunya que duguin a terme la realització del programa de lluita i erradicació de la tuberculosi bovina en les explotacions establertes a l'apartat 1 d'aquestes bases reguladores.
2.2 Les ADS de bestiar boví han de dur a terme les actuacions definides a l'apartat 1 d'aquestes bases en totes les explotacions ramaderes de bestiar boví que té integrades, les quals han de reunir els requisits següents:
a) Que estiguin integrades en una única agrupació de defensa sanitària encarregada de la prestació dels serveis per al compliment del programa sanitari de lluita i erradicació de la tuberculosi bovina.
A aquests efectes, es tindran en compte les explotacions ramaderes respecte a les quals l'ADS, juntament amb el titular de l'explotació, hagin notificat a l'Administració la seva vinculació.
b) Que estiguin inscrites en el Registre d'explotacions ramaderes, que preveu el Decret 40/2014, de 22 de març, d'ordenació de les explotacions ramaderes, amb la classificació zootècnica de reproducció, reposició o d'engreix autoritzades a allotjar més de 10 bovins reproductors.
c) Que hagin complert els programes sanitaris oficials obligatoris establerts per la normativa vigent.
d) Que compleixin els requisits establerts en matèria de benestar animal en vigor.
2.3 Les proves diagnòstiques de la tuberculosi les ha de realitzar un veterinari o una veterinària de l'ADS que hagi estat habilitat/da per a realitzar les proves objecte d'aquest ajut.
Poden ser persones beneficiàries d'aquests ajuts les ADS i els seus integrants que hagin suportat la despesa de l'actuació subvencionable.
4.1 Per obtenir la condició de beneficiàries de les subvencions, les persones beneficiàries i les entitats sol·licitants de l'ajut han de complir des de l'inici de les actuacions subvencionables els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els següents:
a) El compte on s'ha d'ingressar l'import de l'ajut inclòs en l'imprès de sol·licitud ha de pertànyer a l'entitat sol·licitant i perceptora de l'ajut.
c) En cas d'empreses amb 50 o més treballadors, complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
d) En cas d'empreses de plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe, i per intervenir-ho als seus centres de treball d'acord amb els agents socials, de conformitat amb la Llei 5/2008, de 24 d'abril, del dret de les dones a erradicar la violència masclista.
e) No tenir la consideració d'empresa en situació de crisi d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisi (DOUE 2014/C 249/01, de 31.07.2014).
f) Quan es tracti de persones físiques empresàries estar donat d'alta en el cens de l'impost sobre activitats econòmiques en aquells supòsits en què sigui obligatori.
g) Quan es tracti d'entitats sense ànim de lucre, estar inscrites en el registre corresponent.
h) En cas de comptar amb centres laborals, complir amb la normativa de política lingüística fent constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen.
i) En cas de comptar amb centres i establiments oberts al públic complir amb la normativa de política lingüística atenent els consumidors en qualsevol de les llengües oficials de Catalunya i redactant, almenys en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
j) En el cas d'associacions, tenir els estatuts de l'entitat adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
k) En tractar-se d'una agrupació de persones físiques o jurídiques, aquesta no es podrà dissoldre fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
l) En el cas d'empreses i entitats, no haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
4.2 Els ajuts regulats en aquestes bases són compatibles amb altres que per a la mateixa finalitat puguin concedir altres administracions públiques o ens públics o privats, nacionals o internacionals, sempre que la quantia total no superi el cost de l'activitat subvencionada.
5.1 L'ajut té caràcter de subvenció directament aplicable a les despeses ocasionades per la realització de les proves diagnòstiques a què fa referència l'apartat 1 d'aquestes bases.
5.2 La quantia màxima destinada a aquest ajuts i l'aplicació pressupostària corresponent a la qual s'ha d'imputar és la que es determina a la convocatòria corresponent.
5.3 L'import màxim de l'ajut s'estableix d'acord amb els mòduls següents:
a) Mòdul 1: 2,20 euros per prova diagnòstica d'Intradermoreacció a la tuberculina bovina (IDT) realitzada als animals següents:
Reproductors i reposició d'explotacions de reproducció per a la producció de carn (inclou animals de lídia).
Reproductors i reposició d'explotacions d'engreix autoritzades a allotjar més de 10 bovins reproductors.
b) Mòdul 2: 1,50 euros per prova diagnòstica d'Intradermoreacció a la tuberculina bovina (IDT) realitzada als animals següents:
Reproductors i reposició d'explotacions de reproducció per a la producció de llet.
Es consideraran animals de reposició els de més de 2 mesos no destinats a l'engreix presents a l'explotació el dia de les proves.
Bovins d'explotacions de reposició.
c) Mòdul 3: 0,80 euros per prova diagnòstica d'Intradermoreacció a la tuberculina bovina (IDT) realitzada a bovins destinats a l'engreix.
5.4 La quantia dels ajuts a les proves en reproductors i reposició de les explotacions de producció mixta s'assignarà segons l'aptitud de l'animal.
Per l'aptitud carn correspondrà el mòdul 1 i per l'aptitud llet el mòdul 2.
5.5 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària, i d'acord amb els criteris d'atribució establerts a l'apartat 10 d'aquestes bases reguladores.
6.1 Als efectes d'aquestes bases es consideren despeses subvencionables les proves diagnòstiques d'intradermoreacció a la tuberculina bovina (IDT) executades d'acord amb el programa d'erradicació de la tuberculosi bovina per a l'any de la convocatòria, a les explotacions bovines de reproducció i a les explotacions bovines d'engreix autoritzades a allotjar més de 10 bovins reproductors.
6.2 Es considera que la despesa ha estat realitzada quan hagi estat efectivament pagada amb anterioritat a la finalització del període de justificació establert a l'apartat 15.1.
Les sol·licituds per acollir-se a aquests ajuts es formalitzaran en imprès normalitzat que es podrà descarregar des de la seu electrònica https://seu.gencat.cat en el canal que correspongui, mitjançant els formularis normalitzats que es faciliten a través de la pàgina web Tràmits gencat [URL] o obtenir en qualsevol dependència del DARP.
Aquestes sol·licituds s'adreçaran a la Direcció General de d'Agricultura i Ramaderia i es presentaran d'acord amb la Llei 39/2015, d'1 d'octubre, i la Llei 26/2010, de 3 d'agost, dins el termini establert en la convocatòria.
–8 Documentació a presentar amb la sol·licitud
8.1 A les sol·licituds, s'hi ha d'adjuntar la documentació que es detalla a continuació.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP o obtenir aquesta informació, d'acord amb el que estableix l'apartat 8.4.
Si aquesta documentació està disponible al Registre d'entitats jurídiques, Registre de Cooperatives o Registre de Societats Agràries de Transformació (SAT), es verificarà d'ofici.
Aquest acord ha de contenir el compromís de l'entitat de la realització de les actuacions objecte de l'ajut i ha d'anar acompanyat de la declaració responsable dels integrants de l'ADS d'estar al corrent de les obligacions amb l'Administració tributària i la social i de que no tenen cap deute amb la Generalitat de Catalunya.
Si aquesta documentació està disponible al Registre d'Entitats Jurídiques, al Registre de Cooperatives o Registre de Societats Agràries de Transformació (SAT), el DARP ho verificarà d'ofici.
f) Relació dels/de les veterinaris/àries que executen les actuacions sanitàries a l'agrupació de defensa sanitària, amb nom, cognoms i NIF.
g) Previsió del nombre de proves diagnòstiques a realitzar previstes a l'apartat 1 de les bases reguladores.
Les dades mínimes que hauran de constar en la previsió són: el nombre de proves diagnòstiques previstes seguint el model que es podrà descarregar del web http://agricultura.gencat.cat/ajutsentermini o obtenir en qualsevol dependència del DARP.
h) Relació d'integrants de l'ADS en suport paper i informàtic que prevegin realitzar proves diagnòstiques d'acord amb l'apartat 6 de les bases i per a les quals es sol·licita ajut.
Les dades mínimes que hauran de constar són: NIF/CIF, nom i cognoms o raó social i les marques oficials de les seves explotacions, seguint el model que es podrà descarregar de http://seu.gencat.cat, del web www.agricultura.gencat.cat/ajutsentermini o obtenir en qualsevol dependència del DARP.
8.2 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
a) Que el compte on s'ha d'ingressar l'import de l'ajut inclòs en l'imprès de sol·licitud pertany a l'entitat sol·licitant i perceptora de l'ajut.
b) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, i l'article 99 del Text refós de la Llei de finances públiques de Catalunya, aprovat per Decret legislatiu 3/2002, de 24 de desembre.
e) Que les explotacions que integren l'ADS compleixen la normativa establerta en benestar animal i els programes sanitaris oficials obligatoris establerts per la normativa vigent.
g) No tenir la consideració d'empresa en situació de crisi, d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisi (DOUE 2014/C 249/01, de 31.07.14).
h) En el cas d'empreses i entitats, que no ha estat sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
i) Quan es tracti de persones físiques empresàries, que està donat d'alta en el cens de l'impost sobre activitats econòmiques en aquells supòsits en què sigui obligatori.
j) Quan es tracti d'entitats sense ànim de lucre, que està inscrites en el registre corresponent.
k) Als centres laborals, compliment de la normativa de política lingüística que es fa constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen.
l) Quan es tracti de centres i establiment oberts al públic, sobre el compliment de la normativa de política lingüística: atendre els consumidors en qualsevol de les llengües oficials de Catalunya i redactar, almenys en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
m) En el cas d'agrupació de persones físiques o jurídiques compromís de no dissoldre's fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
8.3 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o verificacions necessaris per a la tramitació de l'ajut a emetre per altres administracions o entitats públiques.
8.4 La presentació de la sol·licitud de subvenció faculta el DARP per comprovar la conformitat de les dades que s'hi contenen o es declaren.
–9 Termini de presentació de sol·licituds
En cas que l'import total de les sol·licituds presentades dins d'un mòdul superi la dotació pressupostària disponible assignada a aquest mòdul, es procedirà al prorrateig entre les persones perceptores de l'ajut.
Si els ajuts concedits dins d'un mòdul no exhaureixen el pressupost assignat a aquest mòdul, la quantitat sobrant es reassignarà als altres mòduls en la mateixa proporció que la que estableix la convocatòria d'ajuts corresponent.
11.1 Aquests ajuts s'atorguen de forma directa i si s'exhaureix el pressupost fixat en la convocatòria corresponent s'aplica el prorrateig entre les sol·licituds auxiliables.
11.2 Els actes de tràmit que hagi de notificar l'òrgan instructor o el concedent es notificaran a les persones interessades individualment i, complementàriament, es publicarà un extracte al Tauler electrònic de l'Administració de la Generalitat de Catalunya http://tauler.gencat.cat.
11.3 L'òrgan instructor i l'òrgan competent per resoldre són els que es determinin a la convocatòria corresponent.
11.4 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
11.5 Quan les sol·licituds qualificades d'auxiliables superin la disponibilitat pressupostària, la Comissió de valoració determinarà l'assignació dels fons, d'acord amb els criteris d'atribució establerts en l'apartat 10 d'aquestes bases reguladores.
11.6 Un cop avaluades les sol·licituds, l'òrgan instructor formula la proposta de resolució de concessió de les subvencions, d'acord amb l'informe de la Comissió de valoració.
11.7 La subvenció podrà ser reduïda totalment o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
12.2 Comportarà el desistiment de la sol·licitud la manca de presentació de qualsevol dels documents que preveu la base 8 o la manca d'esmena dels requisits esmenables, dins el termini de 10 dies hàbils i amb el requeriment previ.
12.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades individualment i, complementàriament, es publicarà un extracte al Tauler electrònic de l'Administració de la Generalitat de Catalunya http://tauler.gencat.cat.
12.4 Qualsevol persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
13.1 D'acord amb la documentació presentada, de les comprovacions d'ofici efectuades i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
13.2 En la resolució de concessió figuraran, com a mínim, l'import màxim de l'ajut, les condicions que haurà de complir la persona beneficiària, el termini d'execució i de justificació de les actuacions subvencionades, la procedència dels fons amb els quals es finança l'ajut i la via de recurs que correspongui.
Així mateix, s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que es troba al corrent de les seves obligacions amb l'administració tributària i la social i amb la Generalitat de Catalunya.
13.3 La resolució es notificarà a les persones interessades individualment i, complementàriament, es publicarà un extracte al Tauler electrònic de l'Administració de la Generalitat de Catalunya http://tauler.gencat.cat.
El règim de publicitat d'aquests ajuts és el que estableix la convocatòria corresponent.
15.1 Les persones beneficiàries han de realitzar les actuacions objecte de l'ajut entre l'1 de gener i el 15 de novembre de l'any natural de la convocatòria i justificar-les i pagar-les abans del 25 de novembre del mateix any perquè es pugui procedir a la certificació i comprovació de l'execució de les activitats previstes.
15.3 La documentació justificativa a presentar és la següent:
a) Una memòria explicativa del compliment de la finalitat de l'acció, activitat o projecte subvencionat, amb indicació de les activitats realitzades i dels resultats obtinguts d'acord al model normalitzat, que es podrà obtenir en qualsevol dependència del DARP o des de la seu electrònica https://seu.gencat.cat o del web http://agricultura.gencat.cat/ajutsentermini.
b) Una memòria econòmica d'acord amb el model normalitzat, que es podrà obtenir en qualsevol dependència del DARP o des de la seu electrònica https://seu.gencat.cat o del web http://agricultura.gencat.cat/ajutsentermini i que ha de contenir:
b.1) Declaració del sol·licitant i perceptor de l'ajut sobre el nombre d'unitats físiques considerades com a mòdul.
b.2) Quantia de la subvenció calculada sobre la base de les activitats quantificades a la memòria d'actuació i els mòduls previstos en les bases reguladores o la convocatòria.
15.4 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
16.1 La proposta de pagament de la subvenció es realitzarà amb una certificació prèvia dels serveis competents del DARP segons la qual l'activitat i la despesa realitzades estan justificades degudament.
El pagament es farà en proporció al nombre de proves certificades.
16.2 Les persones beneficiàries i les entitats sol·licitants i perceptores, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DARP realitzi les comprovacions corresponents amb l'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereix l'apartat 8.3.
16.3 Les persones beneficiàries i les entitats sol·licitants i perceptores estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb l'establert en el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
–17 Obligacions de les persones beneficiàries i de les entitats sol·licitants i perceptores de l'ajut
Les persones beneficiàries i les entitats sol·licitants i perceptores de l'ajut han de complir les obligacions següents:
a) Complir la finalitat de la subvenció.
b) Dur a terme l'activitat subvencionada d'acord amb les actuacions o projectes sol·licitats.
f) Conservar els documents justificatius de l'aplicació dels fons rebuts, inclosos els documents electrònics, mentre que puguin ser objecte de les actuacions de comprovació i control.
g) Complir les altres obligacions que preveuen la normativa vigent en matèria de subvencions i aquestes bases reguladores.
–18 Modificació de la resolució
18.1 La resolució de concessió es pot modificar en cas d'alteració de les condicions que van determinar l'atorgament, siguin les relatives a l'entitat sol·licitant i perceptora de l'ajut/persona beneficiària o com a conseqüència d'una decisió de l'Administració.
18.2 Quan la certificació efectuada pels serveis competents del DARP en tots els expedients d'ajuts concedits sigui inferior a l'import total aprovat en les resolucions de concessió, es podrà dictar una resolució complementària que incrementi els imports a pagar a les entitats sol·licitants i perceptores de l'ajut, d'acord amb els criteris d'atribució de l'apartat 10 i dins dels límits quantitatius establerts en l'apartat 5.
–19 Revocació i reintegrament de les quantitats percebudes indegudament
19.1 L'òrgan concedent, prèvia tramitació del procediment legalment establert, ha de revocar totalment o parcialment les subvencions concedides, amb l'obligació per part del beneficiari de retornar l'import rebut i de pagar l'interès de demora corresponent, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, 17 de novembre, general de subvencions.
19.3 També escaurà el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
El procediment de reintegrament de subvencions es regirà per les disposicions generals sobre procediment administratiu que estableix el títol IV de la Llei 39/2015, d'1 d'octubre, del procediment administratiu comú de les administracions públiques, sense perjudici de les especialitats que s'estableixin en la normativa aplicable en matèria de subvencions.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les explotacions per comprovar que es compleixen la destinació dels ajuts, els requisits i els compromisos establerts en aquestes bases reguladores.
D'acord amb l'article 46.2 de la Llei 38/2003, la negativa al compliment de l'obligació de col·laboració dels beneficiaris o tercers a prestar col·laboració i facilitar la documentació que els sigui requerida en exercici d'aquestes funcions d'inspecció i control, es considerarà resistència, excusa, obstrucció o negativa i, per tant, causa de revocació, i reintegrament si s'escau de l'ajut, sense perjudici de les sancions que puguin correspondre.
El règim sancionador aplicable a aquesta línia d'ajuts és el que preveu el Decret legislatiu 3/2002, de 24 de desembre, la Llei 38/2003, de 17 de novembre, i la Llei 30/1992, de 26 de novembre, sense perjudici de les especialitats que es puguin derivar de la normativa sectorial aplicable.
Si l'Administració comprova la inexactitud o la falsedat de les dades declarades, aquest fet comporta, prèvia audiència a la persona interessada, deixar sense efecte el tràmit corresponent.
22.1 Les dades de caràcter personal que les persones beneficiàries han de facilitar per tal d'obtenir la subvenció sol·licitada s'inclouen al fitxer de la Direcció General d'Agricultura i Ramaderia, regulat a l'Ordre AAR/222/2013, de 12 de setembre, de regulació dels fitxers de dades de caràcter personal gestionats pel Departament d'Agricultura, Ramaderia, Pesca i Alimentació, i l'Institut Català de la Vinya i el Vi (DOGC núm. 6468, de 27.09.2013).
Les persones interessades poden exercir els drets de l'afectat mitjançant escrit dirigit a la Subdirecció General de Ramaderia (Gran Via de les Corts Catalanes, 612-614, 08007 Barcelona; telèfon 933046776 [EMAIL] ).
22.2 Les entitats sol·licitants i perceptores dels ajuts han de complir amb la normativa corresponent, tot adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal desplegada pel Reial decret 1720/2007, de 21 de desembre.
En el cas que l'import total de la subvenció adjudicada superior un total de 60.000,00 euros, es requerirà un nivell alt de seguretat en la identificació i la signatura electrònica per al tràmit d'acceptació de la subvenció o bé en el tràmit de justificació.